Proiect

**GUVERNUL REPUBLICII MOLDOVA**

Hotărâre nr.

din \_\_\_\_\_\_\_\_\_\_\_\_\_\_\_\_\_\_\_2023

**pentru modificarea Regulamentului privind modul de plată a pensiilor stabilite în sistemul public de pensii , alocațiilor sociale de stat, alocațiilor lunare de stat, indemnizațiilor, plăților periodice capitalizate și suportului financiar de stat, aprobat prin Hotărârea Guvernului nr. 929/2006**

------------------------------------------------------------------------------------------

În temeiul Legii nr. 156/1998 privind sistemul public de pensii (republicată în Monitorul Oficial al Republicii Moldova, 2004, nr. 42-44, art. 247), cu modificările ulterioare, **Guvernul HOTĂRĂȘTE:**

**1.** Regulamentul privind modul de plată a pensiilor stabilite în sistemul public de pensii, alocațiilor sociale de stat, alocațiilor lunare de stat, indemnizațiilor, plăților periodice capitalizate și suportului financiar de stat, aprobat prin Hotărârea Guvernului nr. 929/2006 (Monitorul Oficial al Republicii Moldova, 2006, nr. 134-137, art. 1008), cu modificările ulterioare, se completează cu punctele 81 și82, cu următorul cuprins:

„81.Plata pensiei unor categorii de angajați din aviația civilă se suspendă din luna următoare celei în care, conform datelor din contul personal de asigurări sociale al persoanei asigurate, persoana s-a angajat în funcția, care dă dreptul la acest tip de pensie. Sumele pensiei primite necuvenit, pe perioada de activitate în funcţia care acordă dreptul la acest tip de pensie, se restituie integral pe contul Casei Naţionale de Asigurări Sociale.

82. Plata pensiei unor categorii de angajați din aviația civilă se reia începând cu luna următoare celei în care, conform datelor din contul personal de asigurări sociale al persoanei asigurate, persoana a încetat activitatea în funcția, care dă dreptul la acest tip de pensie.”.

**2.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

Ministrul muncii și protecției sociale Alexei BUZU

Ministrul finanțelor Petru ROTARU

Vizează:

Secretar general al Guvernului Artur MIJA

Aprobată în ședința Guvernului din